Source: http://diagwnismoidimosiou.blogspot.gr/p/blog-page_5563.html
Timestamp: 2018-03-23 20:40:37+00:00
Document Index: 23529238

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\u2028', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΔΙΑΓΩΝΙΣΜΟΙ ΔΗΜΟΣΙΟΥ ΕΠΙΧΕΙΡΗΜΑΤΙΚΟΤΗΤΑ - ΕΠΙΔΟΤΗΣΕΙΣ ΔΗΜΟΣΙΑ ΕΡΓΑ: ΟΑΕΔ - ΕΠΙΔΟΜΑΤΑ
«Παγώνουν» 52.818 προσλήψεις
ανέργων σε Δημόσιο – ΟΤΑ – Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Παγώνει το πρόγραμμα της κοινοφελούς εργασίας από τον ΟΑΕΔ ,για την τοποθέτηση 52.818 ανέργων σε θέσεις σε δήμους, περιφέρειες, υπουργεία, νοσοκομεία, ασφαλιστικά ταμεία κ.α. που είχε ανακοινώσει η κυβέρνηση.
Λόγω προεκλογικής περιόδου ο ΟΑΕΔ χθες δεν προχώρησε τη διαδικασία υποβολής αιτήσεων για την τοποθέτηση προστατευόμενων από τον νόμο ατόμων καθώς και συμπληρωματική προκήρυξη για την πρόσληψη ωρομισθίων εκπαιδευτικών στο ΚΕΚ Λαμίας.
Κανονικά, ωστόσο, υποβάλλονται, έως και τις 26 Ιανουαρίου, στη διεύθυνση www.diasindesi.gr. οι αιτήσεις ανέργων - αποφοίτων Επαγγελματικών Λυκείων - ΕΠΑ.Λ. και Επαγγελματικών Σχολών - ΕΠΑ.Σ. του υπουργείου Παιδείας και Θρησκευμάτων, Δημοσίων και Ιδιωτικών ΙΕΚ ηλικίας έως 29 ετών που είναι δημότες στην Ανατολική Μακεδονία - Θράκη, την Ήπειρο, τη Δυτική Ελλάδα, τη Θεσσαλία, την Πελοπόννησο, την Κρήτη, τα Ιόνια Νησιά και το Βόρειο Αιγαίο, και επιθυμούν να ενταχθούν σε πρόγραμμα θεωρητικής και πρακτικής άσκησης των ινστιτούτων των κοινωνικών εταίρων για 7.000 άτομα με αμοιβές 400 ευρώ (για τη θεωρία) και 480 ευρώ για την εξάμηνη πρακτική άσκηση σε επιχειρήσεις.
ΟΑΕΔ: «Άνοιξαν» οι αιτήσεις για 6.000 επιχορηγούμενες θέσεις εργασίας
- Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Από σήμερα οι αιτήσεις για 6.000 επιχορηγούμενες θέσεις εργασίας. Η όλη διαδικασία γίνεται μέσω των κατά τόπους παραρτημάτων του ΟΑΕΔ και δικαιούχοι είναι όλες οι επιχειρήσεις και γενικά οι εργοδότες του ιδιωτικού τομέα, που ασκούν οικονομική δραστηριότητα.
ΠΗΓΗ: ΚΥΔΩΝ ΤΗΛΕΟΡΑΣΗ
Ηλεκτρονικά από 1η Απριλίου οι αιτήσεις για παροχές του ΟΑΕΔ εκτός των επιδομάτων – Όλες οι λεπτομέρειες - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Μέσω διαδικτύου θα μπορούν από την 1η Απριλίου οι εγγεγραμμένοι άνεργοι του Οργανισμού Απασχόλησης Εργατικού Δυναμικού να υποβάλλουν αιτήσεις για παροχές τουΟΑΕΔ, εκτός της τακτικής επιδότησης ανεργίας, του επιδόματοςμακροχρονίως ανέργων και του βοηθήματος σε ασφαλισμένους του ΟΑΕΕ, ΕΤΑΑ, και ΕΤΑΠ−ΜΜΕ.
Έναρξη καταβολής οικογενειακών επιδομάτων από τον ΟΑΕΔ - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
1. 1.Από την 25η Ιουλίου 2012 για τους δικαιούχους με τρία παιδιά και άνω.
2. 2. Από την 3η Σεπτεμβρίου 2012 για τους δικαιούχους με δύο παιδιά.
3. 3. Από την 1η Οκτωβρίου 2012 για τους δικαιούχους με ένα παιδί.
Περισσότερες πληροφορίες σχετικά με τις προϋποθέσεις και τα απαραίτητα δικαιολογητικά για τα οικογενειακά επιδόματα παρέχονται μέσα από την ιστοσελίδα του Οργανισμού στην ηλεκτρονική διεύθυνσηwww.oaed.gr.
ΠΗΓΗ: ΑΝΑΓΝΩΣΤΗΣ ΚΡΗΤΗΣ
Προγράμματα απασχόλησης για 86.600 ανέργους απο τον ΟΑΕΔ - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Προγράμματα που δίνουν ευκαιρίες απασχόλησης σε 86.600 ανέργους, προωθεί έως το τέλος του έτους ο ΟΑΕΔ . Ήδη έχουν προχωρήσει οι διαδικασίες για 28.600 προσλήψεις, μέσω δύο προγραμμάτων, ενώ άλλα δύο αναμένεται να «τρέξουν» έως το τέλος του έτους για να δώσουν «ανάσα» με απασχόληση από πέντε έως εξήμισι μήνες σε άλλους 58.000 εγγεγραμμένους ανέργους του Οργανισμού. Τα προγράμματα που τώρα βρίσκονται σε εξέλιξη και είναι δυνατή η σχετική υποβολή αιτήσεων, αφορούν είτε κατάρτιση και πρακτική άσκηση στον ιδιωτικό τομέα, είτε τη δημιουργία Συνεταιριστικών Επιχειρήσεων. Υπάρχουν όμως άλλα δύο προγράμματα που θα ξεκινήσουν το αμέσως επόμενο διάστημα και αφορούν την Κοινωφελή Εργασία στο δημόσιο και τον ευρύτερο δημόσιο τομέα (πχ υπουργεία, Φορείς Κοινωνικής Ασφάλισης, νοσοκομεία, σχολεία), αλλά και θέσεις απασχόλησης σε ιδιωτικές επιχειρήσεις στον τουρισμό. Ας δούμε αναλυτικά, ποιες είναι τα κυριότερα χαρακτηριστικά, αυτών των προγραμμάτων απασχόλησης: 1) Πρόγραμμα για 16.600 ωφελούμενους: Από τις 13 Οκτωβρίου έχει ξεκινήσει και θα διαρκέσει έως τις 31 Οκτωβρίου η υποβολή αιτήσεων από τους ενδιαφερόμενους για συμμετοχή στο πρόγραμμα κατάρτισης και πρακτικής άσκησης του ΟΑΕΔ με στόχο 16.600 ωφελούμενους. Το πρόγραμμα απευθύνεται κυρίως σε ανέργους χαμηλών τυπικών προσόντων ηλικίας 29 έως 64 ετών. Πρόκειται ένα πρόγραμμα προώθησης ανέργων στην αγορά εργασίας, μέσω συνδυασμένων δράσεων κατάρτισης, πρακτικής άσκησης, πιστοποίησης των δεξιοτήτων και απασχόλησης. Ειδικότερα, η ολοκληρωμένη δέσμη παρεμβάσεων υπέρ των ωφελούμενων περιλαμβάνει: Πρόγραμμα θεωρητικής άσκησης 100 ωρών. Πρακτική άσκηση των ωφελουμένων σε επιχειρήσεις του ιδιωτικού τομέα της οικονομίας (διάρκειας 300 ωρών). Δράσεις Συμβουλευτικής Υποστήριξης. Πιστοποίηση των επαγγελματικών προσόντων τα οποία θα αποκτήσουν οι ωφελούμενοι, κατά τη διάρκεια του προγράμματος. Εγγυημένη απασχόληση με πλήρη ασφάλιση μετά την ολοκλήρωση του προγράμματος, τουλάχιστον για το 25% των εκπαιδευθέντων για χρονικό διάστημα τουλάχιστον 2 συνεχόμενων μηνών (25 ημερομίσθια ανά μήνα) καθώς και παροχή συστατικής επιστολής από τον εργοδότη. Οι ενδιαφερόμενοι άνεργοι θα μπορούν να υποβάλουν αιτήσεις συμμετοχής στην ηλεκτρονική διεύθυνση www.voucher.gov.gr. 2) Κοινωνικές Συνεταιριστικές Επιχειρήσεις (ΚΟΙΝΣΕΠ): Με στόχο να προκύψουν έως 12.000 ωφελούμενοι εργαζόμενοι, από τη δημιουργία 2.000 Κοινωνικών Συνεταιριστικών Επιχειρήσεων, το υπουργείο Εργασίας έχει ενεργοποιήσει την σχετική δημόσια πρόσκληση για υποβολή προτάσεων από τους ενδιαφερόμενους. Η πρόσκληση θα παραμείνει ενεργή έως τις 28 Νοεμβρίου. Στόχος είναι να δημιουργηθούν αναπτυξιακές συμπράξεις και να προωθηθεί η ιδέα της κοινωνικής οικονομία και να εδραιωθεί μέσω μόνιμων δικτύων συνεργασίας και τοπικών συμφωνιών. Μέσω του προγράμματος θαδημιουργηθούν μηχανισμοί υποστήριξης των Κοινωνικών Συνεταιριστικών Επιχειρήσεων σε όλες τις περιφέρειες της χώρας. Οι Περιφερειακοί Μηχανισμοί θα δημιουργηθούν από τοπικούς και περιφερειακούς παράγοντες και εκπροσώπους της κοινωνίας των πολιτών, οι οποίοι θα συνενώσουν τις δυνάμεις τους για να υλοποιήσουν δράσεις ανάπτυξης της Κοινωνικής Οικονομίας. Στόχος είναι η παροχή υπηρεσιών μιας στάσης (one stop shop) για τους κοινωνικούς επιχειρηματίες και τις κοινωνικές επιχειρήσεις και η λειτουργία κόμβου πληροφόρησης για την κοινωνική οικονομία και την κοινωνική επιχειρηματικότητα. 3) Κοινωφελής Εργασία: Μέχρι τέλος του έτους θα έχουν αναρτηθεί όλες οι προκηρύξεις για το δεύτερο πρόγραμμα Κοινωφελούς Εργασίας που πραγματοποιεί ο ΟΑΕΔ και έχει ως στόχο να προσφέρει εργασία σε 50.000 ανέργους (οι περισσότεροι μακροχρόνια άνεργοι), μέσω θέσεων απασχόλησης στο δημόσιο και τον ευρύτερο δημόσιο τομέα. Η πρώτη προκήρυξη αναμένεται να εκδοθεί ακόμη και μέσα στην εβδομάδα ή το πολύ στις αρχές της επόμενης Προτεραιότητα αναμένεται να δοθεί σε μακροχρόνια ανέργους ή σε ανέργους που ζουν σε νοικοκυριά χωρίς κανέναν εργαζόμενο. Ο προϋπολογισμός της δράσης ανέρχεται σε 200.000.000 ευρώ. Οι προσλήψεις κοινωφελούς εργασίας του ΟΑΕΔ θα δώσουν δουλειά σε 50.000 ανέργους εγγεγραμμένους στον Οργανισμό για πέντε ή ακόμη και έξιμιση μήνες. Από τις υπόλοιπες προσλήψεις κοινωφελούς εργασίας , ένα μεγάλο μέρος θα απορροφηθεί σε δομές του υπουργείου Παιδείας (5.500), ενώ σημαντική θα είναι η συνδρομή του υπουργείου Εργασίας, με 2.600 θέσεις, οι περισσότερες από τις οποίες θα είναι στα Ασφαλιστικά Ταμεία, καθώς και του υπουργείου Υγείας, με 2.500 θέσεις. Ακολουθούν το υπουργείου Πολιτισμού και Αθλήτισμού (1.700 θέσεις), το υπουργείου Δικαιοσύνης (830 θέσεις), το υπουργείο Αγροτικής Ανάπτυξης και Τροφίμων (600 θέσεις), το υπουργείο Υποδομών, Μεταφορών και Δικτύων (460 θέσεις), το υπουργείο Εθνικής Άμυνας (220 θέσεις), το υπουργείο Ναυτιλίας και Αιγαίου (190 θέσεις), το υπουργείο Ανάπτυξης (90 θέσεις), το υπουργείο Τουρισμού (90 θέσεις), το υπουργείο Δημόσιας Τάξης (70 θέσεις), το υπουργείο Εσωτερικών (50 θέσεις), το υπουργείο Διοικητικής Μεταρρύθμισης (25 θέσεις), το υπουργείο Μακεδονίας – Θράκης (25 θέσεις). Σημειώνεται ότι, οι συμμετέχοντες στο πρόγραμμα αυτό θα είναι κυρίως Υποχρεωτικής Εκπαίδευσης (ΥΕ) ή Δευτεροβάθμιας Εκπαίδευσης (ΔΕ). Η πρώτη προκήρυξη αναμένεται να αφορά τις πρώτες 15.000 θέσεις εργασίας, από τις οποίες περίπου οι μισές θα αφορούν τις υπηρεσίες καθαριότητας και θα είναι κατηγορίας ΥΕ. Θα υπάρχει όμως και ένα ποσοστό, κοντά στο 30% που θα αφορά απόφοιτους ΑΕΙ και ΤΕΙ. Όσοι επιλεγούν να καλύψουν αυτές τις 50.000 θέσεις θα εργαστούν για χρονικό διάστημα έως πέντε μήνες. Εξαίρεση αποτελούν κάποιες συγκεκριμένες θέσεις εργασίας στο υπουργείο Παιδείας, που μπορεί να προσφέρουν απασχόληση για χρονικό διάστημα έως 6,5 μήνες. Οι ωφελούμενοι θα εισπράττουν εάν είναι κάτω των 25 ετών, 17,1 ευρώ ημερησίως και πάντως όχι περισσότερα από 427 ευρώ μηνιαίως. Αντίστοιχα, για όσους προσληφθούν και είναι άνω των 25 ετών, το ημερομίσθιο θα ανέρχεται σε 19,6 ευρώ και οι μηνιαίες αποδοχές δεν θα υπερβαίνουν τα 490 ευρώ. Δικαίωμα συμμετοχής στο πρόγραμμα κοινωφελούς εργασίας έχουν: • Εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ. • Εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών, στις οποίες δεν εργάζεται κανείς. • Εγγεγραμμένοι νέοι άνεργοι (18 έως 29 ετών) στα μητρώα ανέργων του ΟΑΕΔ. • Εγγεγραμμένοι μακροχρόνια άνεργοι στα μητρώα ανέργων του ΟΑΕΔ. • Άνεργοι πτυχιούχοι ανωτάτων εκπαιδευτικών ιδρυμάτων πανεπιστημιακού και τεχνολογικού τομέα εγγεγραμμένοι στα μητρώα ανέργων του ΟΑΕΔ.
Από σήμερα οι αιτήσεις για τα οικογενειακά επιδόματα του ΟΑΕΔ - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Ξεκινούν από σήμερα Δευτέρα 1η Σεπτεμβρίου οι αιτήσεις και η υποβολή δικαιολογητικών για την καταβολή των οικογενειακών επιδομάτων από τον ΟΑΕΔ.
Από την Δευτέρα 1 Σεπτεμβρίου, οι δικαιούχοι με δύο παιδιά
Από την Τετάρτη 1 Οκτωβρίου, οι δικαιούχοι με ένα παιδί
Οι αιτήσεις που υποβάλλονται μέσω του εργοδότη, των ΚΕΠ, ή του ταχυδρομείου, παραλαμβάνονται από τις υπηρεσίες του ΟΑΕΔ, ανεξαρτήτως του αριθμού των τέκνων, δηλαδή χωρίς να συντρέχουν οι ημερομηνίες που προαναφέρθηκαν.
Απαραίτητη προϋπόθεση για τη λήψη του οικογενειακού επιδόματος είναι: η πραγματοποίηση από τον/την δικαιούχο τουλάχιστον 50 ημερών εργασίας κατά το προηγούμενο της επιδότησης ημερολογιακό έτος, για τις οποίες να έχουν καταβληθεί οι αναλογούσες εισφορές υπέρ του Δ.Λ.Ο.Ε.Μ. ή τουλάχιστον δίμηνη τακτική επιδότηση λόγω ανεργίας ή τουλάχιστον δίμηνη συνεχής ανικανότητα για εργασία τουλάχιστον δίμηνη αποχή από την εργασία λόγω άδειας κυοφορίας -λοχείας.
1. Βεβαίωση του εργοδότη υπογεγραμμένη και σφραγισμένη από αυτόν Τονίζεται ότι την παραπάνω Bεβαίωση Εργοδότη θα προσκομίζουν μόνον οι αμειβόμενοι με μηνιαίο μισθό, όχι οι ημερομίσθιοι (π.χ. οικοδόμοι, εργάτες στη ζώνη Περάματος).
2. Πιστοποιητικό οικογενειακής κατάστασης, (και αυτεπάγγελτη αναζήτηση) για την χορήγηση του επιδόματος τρίτου παιδιού.
Τελευταία ημερομηνία υποβολής των αιτήσεων και των δικαιολογητικών, είναι η 31η Ιανουαρίου 2015.
Ποια είναι τα οκτώ ανοιχτά προγράμματα του ΟΑΕΔ για επιχειρήσεις και ανέργους (λίστα) - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Το πρόγραμμα απευθύνεται σε ιδιωτικές επιχειρήσεις για την απασχόληση 2500 ανέργων που βρίσκονται στο στάδιο πλησίον της σύνταξης και δεν έχουν συμπληρώσει τις προϋποθέσεις για τη συνταξιοδότησή τους από φορέα κύριας ασφάλισης επειδή τους υπολείπονται μέχρι 1500 ένσημα ή μέχρι πέντε (5) χρόνια για τη συμπλήρωση του ορίου ηλικίας τους για τη συνταξιοδότησή του και ο τελευταίος ασφαλιστικός τους ΦΟΡΕΑΣ είναι το ΙΚΑ.
Mε απόφαση του Διοικητή του ΟΑΕΔ ορίστηκε η 31-10-2014 ως ημερομηνία λήξης υποβολής των αιτήσεων για υπαγωγή στη α” φάση του «Προγράμματος επιχορήγησης για την απόκτηση εργασιακής εμπειρίας, 5.000 ανέργων ηλικίας 16 έως 24 ετών νεοεισερχόμενων στην αγορά εργασίας, σε ιδιωτικές επιχειρήσεις και γενικά εργοδότες του ιδιωτικού τομέα με επιδότηση των ασφαλιστικών εισφορών, με τη δυνατότητα συνέχισης της επιχορήγησης για επιπλέον δώδεκα (12) μήνες, εφόσον η σύμβαση απόκτησης εργασιακής εμπειρίας μετατραπεί σε σύμβαση εργασίας».
Αιτήσεις για το οικογενειακό επίδομα του ΟΑΕΔ - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Ξεκίνησαν οι αιτήσεις για την χορήγηση του οικογενειακού επιδόματος του ΟΑΕΔ για οικογένειες με δύο παιδιά. Το επίδομα που χορηγεί ο ΟΑΕΔ σε πάνω από 300.000 οικογένειες, είναι φέτος μειωμένο κατά 50% λόγω της μείωσης των εργοδοτικών εισφορών κατά 3,9 ποσοστιαίες μονάδες. Φέτος είναι η τελευταία χρονιά που χορηγείται απο τον ΟΑΕΔ το οικογενειακό επίδομα ,έστω και «πετσοκομένο». Δείτε λοιπόν ποια είναι τα ποσά του οικογενειακού επιδόματος για τους δικαιούχους και ποιες είναι οι ημερομηνίες των αιτήσεων. Συγκεκριμένα από τη 01-09-2014 μπορούν να κάνουν τις αιτήσεις τους οι δικαιούχοι με δύο παιδιά Την 01-10-2014 για τους δικαιούχους με ένα παιδί Οι αιτήσεις και τα δικαιολογητικά οικογενειακού επιδόματος που κατατίθενται μέσω εργοδότη, ΚΕΠ ή ταχυδρομείου θα παραλαμβάνονται από τις Υπηρεσίες ανεξάρτητα από των αριθμό παιδιών. Οι Προϊστάμενοι των Υπηρεσιών, σε περιπτώσεις που αυτοί κρίνουν, δύνανται να παραλαμβάνουν δικαιολογητικά, ανεξάρτητα από τον αριθμό παιδιών, σε χρονική περίοδο εκτός της αντίστοιχης ορισθείσας. Ως ημερομηνία λήξης της προθεσμίας κατάθεσης αίτησης οικογενειακού επιδόματος έτους 2014 ορίζεται η 31-01-2015. ΠΡΟΫΠΟΘΕΣΕΙΣ Απαραίτητη προϋπόθεση για τη ΛΗΨΗ του οικογενειακού επιδόματος είναι: * η πραγματοποίηση από τον/την δικαιούχο τουλάχιστον 50 ημερών εργασίας κατά το προηγούμενο της επιδότησης ημερολογιακό έτος, για τις οποίες να έχουν καταβληθεί οι αναλογούσες εισφορές υπέρ του Δ.Λ.Ο.Ε.Μ. ή * τουλάχιστον δίμηνη τακτική επιδότηση λόγω ανεργίας ή * τουλάχιστον δίμηνη συνεχής ανικανότητα για εργασία ή * τουλάχιστον δίμηνη αποχή από την εργασία λόγω άδειας κυοφορίας –λοχείας Στο σημείο αυτό τονίζεται ότι ως πλασματικός χρόνος ασφάλισης δεν μπορεί να θεωρηθεί ο χρόνος χορηγηθείσας από τον ΟΑΕΔ Ειδικής Παροχής Προστασίας της Μητρότητας, διότι δεν υπάρχει σχετική νομοθετική πρόβλεψη. Σημειώνεται ότι για τους ασφαλισμένους που ασκούν το δικαίωμα επίσχεσης εργασίας ισχύουν οι οδηγίες που περιέχονται στα με αριθμ. πρωτ. Β117233/5-6-2006 και Β127990/3-8-2012 γεν. έγγραφα της Δ/νσης Ασφάλισης. Τα παιδιά για τα οποία καταβάλλεται επίδομα, πρέπει: α) να έχουν ηλικία μέχρι 18 ετών ή μέχρι 22 ετών αν σπουδάζουν β) αν είναι ανίκανα για εργασία, για όσο χρόνο διαρκεί η ανικανότητα γ) να είναι άγαμα δ) να διαμένουν στην Ελλάδα ή σε χώρα μέλος της Ευρωπαϊκής Ένωσης. ΔΙΚΑΙΟΛΟΓΗΤΙΚΑ ΠΟΥ ΠΡΟΣΚΟΜΙΖΟΝΤΑΙ 1. Βεβαίωση του εργοδότη υπογεγραμμένη και σφραγισμένη από αυτόν (συνημμένο υπόδειγμα στο παράρτημα της παρούσας εγκυκλίου). Τονίζεται ότι την παραπάνω Bεβαίωση Εργοδότη θα προσκομίζουν μόνον οι αμειβόμενοι με μηνιαίο μισθό, όχι οι ημερομίσθιοι (π.χ. οικοδόμοι, εργάτες στη ζώνη Περάματος). Εν προκειμένω, υπενθυμίζεται η βάσει προηγούμενων Εγκυκλίων της Δ/σης Ασφ/σης (π.χ. με αριθμ. Β114563/31.03.2009) υποχρέωση των Υπηρεσιών του Οργανισμού για δειγματοληπτικό έλεγχο των Βεβαιώσεων Εργοδοτών (στο 10% των περιπτώσεων τουλάχιστον). 2. Πιστοποιητικό οικογενειακής κατάστασης, (και αυτεπάγγελτη αναζήτηση) για την χορήγηση του επιδόματος τρίτου παιδιού (άρθρο 18 ν. 1346/83). (μόνο από νέους δικαιούχους) 3. Κοινή υπεύθυνη δήλωση στην οποία θα αναφέρεται ποιος από τους δύο θα εισπράξει το επίδομα, αν είναι δικαιούχοι του επιδόματος και οι δύο σύζυγοι. Στην περίπτωση αυτή θα αναγράφονται απαραίτητα ο Α.Μ. του οικείου ασφαλιστικού φορέα και ο Α.Φ.Μ. και των δύο συζύγων. ΔΙΚΑΙΟΛΟΓΗΤΙΚΑ ΠΟΥ ΕΠΙΔΕΙΚΝΥΟΝΤΑΙ: 1. Ο Α.Μ.ΙΚΑ του δικαιούχου, με βάση τον οποίο αναζητούνται οι ημέρες ασφάλισής του εντός του έτους 2013, κατ΄εφαρμογή των οδηγιών που έχουν δοθεί με το με αριθμ. πρωτ. 690/06-06-2011 γενικό έγγραφο των Δ/σεων Ασφάλισης και Απασχόλησης του ΟΑΕΔ. Τονίζεται ότι η ως άνω διαδικασία αφορά και στους ασφαλισμένους που καταθέτουν αίτηση για τη ΛΗΨΗ του οικογενειακού επιδόματος μέσω των Κέντρων Εξυπηρέτησης Πολιτών (ΚΕΠ). 2. Το οικογενειακό Βιβλιάριο Ασθενείας των παιδιών, όπου φαίνεται η θεώρησή του από τον αρμόδιο ασφαλιστικό φορέα για το τρέχον έτος (Ι.Κ.Α., Δημόσιο, Ο.Α.Ε.Ε., Τ.Σ.Α. κ.λ.π.). ΠΡΟΣΟΧΗ. Όσον αφορά στα τέκνα πολιτών τρίτων χωρών, άνω των 18 ετών, που φοιτούν σε εκπαιδευτικές μονάδες ενταγμένες στο ελληνικό εκπαιδευτικό σύστημα ή σε αντίστοιχες εκπαιδευτικές μονάδες του εξωτερικού και έχουν διαγραφεί από το οικογενειακό βιβλιάριο υγείας του ΙΚΑ-ΕΤΑΜ, παραπέμπουμε στο με αριθμ. πρωτ. Β141820/5-11-2012 γεν. έγγραφο της Δ/νσης Ασφάλισης. Εφόσον υπάρχει οποιαδήποτε μεταβολή στην οικογενειακή κατάσταση του δικαιούχου (γέννηση, θάνατος παιδιού κ.λπ.) σε σχέση με το επίδομα του προηγούμενου έτους, ο δικαιούχος υποχρεούται να το δηλώσει εγγράφως στην Υπηρεσία με σχετική Υπεύθυνη Δήλωση. 3. Δελτίο Ταυτότητας 4. Βιβλιάριο ΕΤΕ με λογαριασμό ΙΒΑΝ, στο οποίο θα εμφανίζεται το ονοματεπώνυμο του ενδιαφερόμενου ως πρώτου δικαιούχου.
Αντίγραφο της πρώτης σελίδας του βιβλιαρίου με υπογραφή του υπαλλήλου της Υπηρεσίας θα κρατείται απαραιτήτως στο φάκελο του δικαιούχου Να υπενθυμίσουμε ότι τα επιδόματα που θα εισπράξουν οι δικαιούχοι για φέτος είναι τα μισά ενώ το επίδομα απο τον ΟΑΕΔ καταβάλεται για τελευταία φορά δείτε εδώ όλες τις προυποθέσεις
Επίδομα 400 ευρώ στους "μη έχοντες" - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Εντός του φθινοπώρου ξεκινά η εφαρμογή του «ελάχιστου εγγυημένου εισοδήματος», σύμφωνα με το «Έθνος της Κυριακής».
Το μέτρο θα εφαρμοστεί πιλοτικά σε 13 δήμους της χώρας, καθώς είναι έτοιμη η υπουργική απόφαση που καθορίζει το ύψος του καταβαλλόμενου ποσού, τους δικαιούχους, καθώς και τις προϋποθέσεις ένταξης στο πρόγραμμα.
Ανάλογα με την οικογενειακή κατάσταση του δικαιούχου, θα υπολογίζεται το καταβαλλόμενο ελάχιστο εγγυημένο εισόδημα.
Για παράδειγμα, μια οικογένεια με δύο ανήλικα τέκνα χωρίς κανένα εισόδημα, θα λαμβάνει 400 ευρώ τον μήνα (4.800 ευρώ το χρόνο).
Τα ποσά του ελάχιστου εγγυημένου εισοδήματος, σύμφωνα με την υπουργική απόφαση, είναι ακατάσχετα, αφορολόγητα και δεν θα υπόκεινται σε καμία κράτηση.
Άτομα τα οποία διαμένουν στους δήμους που θα ξεκινήσει η πιλοτική εφαρμογή του προγράμματος, τα δύο τελευταία έτη- και πληρούν τις προϋποθέσεις καταβολής- έχουν δικαίωμα στο ελάχιστο εγγυημένο εισόδημα.
Στο άρθρο τρία της απόφασης, αποσαφηνίζεται ότι η διαμονή πρέπει να είναι μόνιμη και νόμιμη.
Επίσης σημαντική είναι η πρόβλεψη ότι ανάμεσα στους δικαιούχους συμπεριλαμβάνονται οι υπερήλικες και οι ανασφάλιστοι.
Στους εν δυνάμει δικαιούχους συμπεριλαμβάνονται οικογένειες, με μέλη έλληνες και αλλοδαπούς πολίτες, αλλά για τους δεύτερους απαιτείται άδεια παραμονής εν ισχύι.
Σε οικογένειες χωρίς μέλος έλληνα πολίτη, απαιτείται νόμιμη διαμονή επί πενταετία, στις περιπτώσεις ατόμων προερχομένων από την ΕΕ ή χωρών του Ε.Ο.Χ ή ομογενείς.
Για τις περιπτώσεις που αφορούν υπηκόους τρίτων χωρών, απαιτείται νόμιμη διαμονή επί πενταετία, άδεια επί μακρόν διαμένοντος και άδεια παραμονής δεύτερης γενιάς.
Οι υποψήφιοι δικαιούχοι δεν θα πρέπει να έχουν ακίνητη φορολογητέα περιουσία που να υπερβαίνει τα 90.000 ευρώ κατ΄ άτομο.
Το ποσό προσαυξάνεται κατά 15.000 ευρώ για κάθε προστατευόμενο ενήλικο και 10.000 ευρώ για κάθε προστατευόμενο ανήλικο.
Το ανώτατο όριο σε αυτή την περίπτωση είναι τα 200.000 ευρώ.
Η κινητή περιουσία- αυτοκίνητα, δίκυκλα- να μην υπερβαίνει σε αντικειμενική δαπάνη τα 6.000 ευρώ.
Αιτήσεις ατόμων που έχουν στην ιδιοκτησία τους, πισίνες, σκάφη, ελικόπτερα, ανεμόπτερα και αεροσκάφη, δεν θα γίνονται δεκτές.
Επίσης το συνολικό ύψος των καταθέσεων τους στα πιστωτικά ιδρύματα και η τρέχουσα αξία μετοχών και ομολόγων που έχουν στην κατοχή τους, να μην υπερβαίνει το διπλάσιο τους εισοδήματος που αναλογεί με βάση τη ρύθμιση.
Πως μετριέται το εισόδημα
Για μεμονωμένα άτομα ή οικογένειες χωρίς κάποιο άλλο εισόδημα, εκεί θα καταβάλλεται όλο το ποσό.
Για τις υπόλοιπες περιπτώσεις θα λαμβάνεται υπόψη η διαφορά του «πραγματικού εισοδήματος», από το όριο που έχει τεθεί με βάση την απόφαση.
Ως «πραγματικό εισόδημα» θεωρείται το συνολικό καθαρό εισόδημα του έτους, μετά την αφαίρεση των φόρων, «χαρατσιών», συμπεριλαμβανομένων και των τυχών επιδομάτων και άλλων ενισχύσεων, καθώς και το εισόδημα που απαλλάσσεται από φορολογία ή φορολογείται με ειδικό καθεστώς.
Στο συνολικό πραγματικό εισόδημα δεν περιλαμβάνονται η αντικειμενική δαπάνη και τα τεκμήρια διαβίωσης.
Επίσης, το 20% από μισθωτές υπηρεσίες, εισόδημα με δελτίο παροχής υπηρεσιών ή εργατόσημο.
Ομοίως δεν περιλαμβάνονται η καταβαλλόμενη διατροφή για ανήλικο τέκνο και το εξωιδρυματικό επίδομα ή προνοιακά επιδόματα αναπηρίας.
Η υποβολή αίτησης
Η αίτηση θα υποβάλλεται ηλεκτρονικά, μέσω του διαδικτυακού τόπου ΗΔΙΚΑ και εκεί θα πρέπει να αναφέρεται η τρέχουσα κατάσταση του τελευταίους έτους, αναφορικά με τα εισοδήματα του κάθε μέλους, ασχέτως την πηγή προέλευσης τους.
Επίσης, θα πρέπει να δοθεί ο ΑΜΚΑ, το ΑΦΜ και όλα τα άλλα σχετικά στοιχεία.
Αν οι υποψήφιοι είναι σε θέση για εργασία, να είναι εγγεγραμμένοι στα μητρώα του ΟΑΕΔ. Επίσης να έχουν δηλώσει ότι αναζητούν εργασία και ότι αποδέχονται την κάλυψη θέσης που θα τους προταθεί από τους αρμόδιους φορείς.
Οι αιτούντες παράλληλα θα δηλώνουν ότι συναινούν σε αντικειμενικές διαδικασίες εκτίμησης της οικονομικής τους κατάστασης και θα διευκολύνουν στη υποβολή συμπληρωματικών στοιχείων σε περίπτωση που τους ζητηθούν.
Η πληρωμή του ελάχιστου εγγυημένου εισοδήματος θα γίνεται μέσω τραπέζης και το μικρότερο καταβαλλόμενο ποσό ανά μήνα θα είναι τα 20 ευρώ.
Σε περίπτωση που ο δικαιούχος απομακρυνθεί από την χώρα πέραν των δύο μηνών ή αν αρνήθηκε θέση εργασίας που του προτάθηκε από τον ΟΑΕΔ, τότε αναστέλλεται η καταβολή του επιδόματος.
ΟΑΕΔ :Πότε βγαίνουν τα αποτελέσματα για τον κοινωνικό τουρισμό - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Σύμφωνα με αποκλειστικές πληροφορίες του dikaiologitika.gr τις 259.718 έφτασαν οι αιτήσεις που υποβλήθηκαν για συμμετοχή στο πρόγραμμα κοινωνικού τουρισμού του ΟΑΕΔ που είχε αρχικά προγραμματιστεί να ξεκινήσει στις 15 Σεπτεμβρίου 2014 και να διαρκέσει έως τις 31 Αυγούστου 2015. Πότε θα βγούν όμως τα αποτελέσματα; Το πρόγραμμα κοινωνικού τουρισμού του ΟΑΕΔ έχει στόχο να καλύψει έως 130.000 δικαιούχους, γεγονός που σημαίνει ότι υποβλήθηκαν σχεδόν διπλάσιες αιτήσεις, ενδεικτικό και της τεράστιας συμμετοχής στο πρόγραμμα. Τα αποτελέσματα του ΟΑΕΔ για τον Κοινωνικο Τουρισμό με την κατάρτιση του προσωρινού πίνακα φαίνεται ότι θα παρουσιάσει μικρή καθυστέρηση, καθώς έως τις 15 Αυγούστου είχε ολοκληρωθεί ο έλεγχος των πρώτων 80.000 αιτήσεων. Αρμόδιοι υπηρεσιακοί παράγοντες του ΟΑΕΔ εκτιμούν ότι έως το τέλος Αυγούστου θα είναι έτοιμος ο προσωρινός πίνακας δικαιούχων. Ακολουθεί η διαδικασία υποβολής ενστάσεων και στη συνέχεια αναμένεται μέχρι το τέλος Σεπτεμβρίου η ανάρτηση του τελικού πίνακα. Στη συνέχεια οι δικαιούχοι θα έχουν το δικαίωμα να παραλάβουν την σχετική επιταγή κοινωνικού τουρισμού που θα αφορά την παραπάνω χρονική περίοδο. Υπενθυμίζεται ότι το πρόγραμμα αφορά την επιδότηση διακοπών διάρκειας από μία έως και πέντε διανυκτερεύσεις, σε τουριστικά καταλύματα που έχουν ενταχθεί στο μητρώο παρόχων του ΟΑΕΔ. Δικαιούχοι του προγράμματος είναι είτε εργαζόμενοι που πραγματοποίησαν το λιγότερο 50 ημέρες εξαρτημένης εργασίας κατά το 2013, είτε άνεργοι που την ίδια χρονιά, το 2013, έλαβαν τουλάχιστον 50 ημερήσια επιδόματα τακτικής επιδότησης της ανεργίας, είτε εγγεγραμμένοι άνεργοι στα Ειδικά Μητρώα Ανέργων ΑμεΑ του ΟΑΕΔ. Για την επιλογή στο πρόγραμμα εφαρμόζεται αυτοματοποιημένη διαδικασία μοριοδότησης από το Ολοκληρωμένη Πληροφοριακό Σύστημα του Οργανισμού. Ο προϋπολογισμός του προγράμματος ανέρχεται στα 10 εκατ. ευρώ. Πάροχοι του προγράμματος είναι τουριστικά καταλύματα, όπως αυτά περιγράφονται στη σχετική δημόσια πρόσκληση, που διαθέτουν σε ισχύ κατά την ημερομηνία κατάθεσης της αίτησης και σε όλη τη διάρκεια του προγράμματος, το Ειδικό Σήμα Λειτουργίας του, καθώς και όλα τα δικαιολογητικά που απαιτούνται για την έκδοσή του.
Από Σεπτέμβριο η online ανανέωση της κάρτας ανεργίας - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
* Από 1ης Σεπτεμβρίου οι αιτήσεις χορήγησης οικογενειακού επιδόματος του ΟΑΕΔ για όσους έχουν δύο παιδιά
Από τον ερχόμενο μήνα αναμένεται να είναι διαθέσιμη η υπηρεσία του ΟΑΕΔ για την ηλεκτρονική ανανέωση της κάρτας ανεργίας. Τις τελευταίες ημέρες, όσοι άνεργοι επισκέπτονται το υποκατάστημα του Οργανισμού στη Λάρισα για την επικαιροποίηση της κάρτας τους, οι αρμόδιοι υπάλληλοι ταυτοποιούν τα στοιχεία στη διαδικτυακή πύλη του ΟΑΕΔ, δίνοντας το σχετικό έντυπο με τους κλειδάριθμους.
Οι άνεργοι συγκεκριμένα, παίρνουν ένα έντυπο με τους γενικούς όρους χρήσης των υπηρεσιών του ΟΑΕΔ και τους σχετικούς κωδικούς για να εισέρχονται στις ψηφιακές του υπηρεσίες. Ο κλειδάριθμος, πρόκειται για ένα 20ψήφιο αριθμό (διαφορετικό από αυτόν της Εφορίας), η ονομασία και το συνθηματικό χρήστη είναι απαραίτητα για την εισαγωγή στο σύστημα. Με τα στοιχεία αυτά, από τον ερχόμενο μήνα οι άνεργοι που είναι εγγεγραμμένοι στα μητρώα του Οργανισμού, θα ανανεώνουν την κάρτα από τον υπολογιστή τους, χωρίς να χρειάζεται να πηγαίνουν τις υπηρεσίες του ΟΑΕΔ.
Εν ολίγοις δεν θα απαιτείται η αυτοπρόσωπη παρουσία τους αλλά θα αρκεί η ψηφιακή και εξ αποστάσεως επιβεβαίωσή τους ότι εξακολουθούν να αναζητούν εργασία. Στα θετικά της υπηρεσίας αυτής, θα είναι και το γεγονός πως όλοι οι υπάλληλοι του ΟΑΕΔ -που μέχρι τώρα απασχολούνταν με την ανανέωση της κάρτας ανεργίας- θα μπορούν να ασχοληθούν, σύμφωνα με τους σχεδιασμούς, με δράσεις εξατομικευμένης προσέγγισης των ανέργων. Όπως λέγεται θα κάνουν ατομικό σχέδιο δράσης για κάθε άνεργο και θα παρέχονται συμβουλευτικές υπηρεσίας με στόχο την ταχύτερη επανένταξη στην αγορά εργασίας. Ρόλο- κλειδί στην εφαρμογή του μέτρου θα διαδραματίσει το σύστημα «Εργάνη», το οποίο ενημερώνεται σε πραγματικό χρόνο για κάθε νέα θέση εργασίας που δημιουργείται.
Στην παρούσα φάση πάντως το βασικότερο είναι πως θα καταγράφονται λιγότερες «επισκέψεις» στον ΟΑΕΔ, με αποτέλεσμα οι ουρές που μέχρι τώρα παρατηρούνται σταδιακά να εκλείψουν. Είναι ενδεικτικό πως για τη θεώρηση της κάρτας στον ΟΑΕΔ της Λάρισας, χρειάζεται να αφιερώσει κάποιος τουλάχιστον μία ώρα, από νωρίς το πρωί…
Στο μεταξύ, συνεχίζεται η υποβολή αιτήσεων χορήγησης του οικογενειακού επιδόματος του ΟΑΕΔ. Οι αιτήσεις υποβάλλονται σταδιακά ανάλογα με τον αριθμό των παιδιών των δικαιούχων και η διαδικασία ξεκίνησε στα μέσα Ιουλίου για δικαιούχους με τρία παιδιά και άνω ενώ θα συνεχιστεί την 1η Σεπτεμβρίου, για τους δικαιούχους με δύο παιδιά και την 1η Οκτωβρίου για τους δικαιούχους με ένα παιδί. Να θυμίσουμε πως οι προϋποθέσεις για τη λήψη του οικογενειακού επιδόματος είναι:
- η πραγματοποίηση από τον/την δικαιούχο τουλάχιστον 50 ημερών εργασίας κατά το προηγούμενο της επιδότησης ημερολογιακό έτος, για τις οποίες να έχουν καταβληθεί οι αναλογούσες εισφορές υπέρ του Δ.Λ.Ο.Ε.Μ. ή τουλάχιστον δίμηνη τακτική επιδότηση λόγω ανεργίας ή τουλάχιστον δίμηνη συνεχής ανικανότητα για εργασία ή τουλάχιστον δίμηνη αποχή από την εργασία λόγω άδειας κυοφορίας- λοχείας.
Σύμφωνα πάντως με σχετική απόφαση του υπουργείου Εργασίας, ως πλασματικός χρόνος ασφάλισης δεν μπορεί να θεωρηθεί ο χρόνος χορηγηθείσας από τον ΟΑΕΔ Ειδικής Παροχής Προστασίας της Μητρότητας, διότι δεν υπάρχει σχετική νομοθετική πρόβλεψη.
Τα παιδιά για τα οποία καταβάλλεται επίδομα, πρέπει: Να έχουν ηλικία μέχρι 18 ετών ή μέχρι 22 ετών αν σπουδάζουν, αν είναι ανίκανα για εργασία, για όσο χρόνο διαρκεί η ανικανότητα και να είναι άγαμα. Οι αιτήσεις και τα δικαιολογητικά οικογενειακού επιδόματος που κατατίθενται μέσω εργοδότη, ΚΕΠ ή ταχυδρομείου θα παραλαμβάνονται από τις υπηρεσίες ανεξάρτητα από των αριθμό παιδιών. Το επίδομα που χορηγεί ο ΟΑΕΔ θα είναι φέτος μειωμένο κατά 50% λόγω της μείωσης των εργοδοτικών εισφορών κατά 3,9 ποσοστιαίες μονάδες. Για παράδειγμα, μισθωτός με ένα παιδί πέρσι έλαβε 98,64 ευρώ, ενώ φέτος θα λάβει 49,32 ευρώ. Μισθωτός με δύο παιδιά αντί για 295 ευρώ θα λάβει 147,84, ενώ μισθωτός με τρία παιδιά λάμβανε από τον ΟΑΕΔ επίδομα 707,8 ευρώ και με τη μείωση αυτό θα υποχωρήσει στα 332,76 ευρώ.
Ξεκίνησε η υποβολή αιτήσεων για εγγραφή στις σχολές του ΟΑΕΔ - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Ξεκίνησαν οι αιτήσεις προς τον Οργανισμό Απασχόλησης Εργατικού Δυναμικού (ΟΑΕΔ) για την εισαγωγή στις Επαγγελματικές Σχολές Μαθητείας και στις Σχολές Επαγγελματικής Κατάρτισης (ΣΕΚ) για το σχολικό έτος 2014 - 2015. Οι σχολές του ΟΑΕΔ παρέχουν συνολικά 4.675 θέσεις μαθητείας και κατάρτισης σε 24 ειδικότητες, με ζήτηση στην Αγορά Εργασίας. Οι αιτήσεις υποψηφιότητας υποβάλλονται από χθες έως 18 Ιουλίου στις γραμματείες των επαγγελματικών σχολών του ΟΑΕΔ, κατά τις εργάσιμες ημέρες και ώρες. Δικαίωμα υποβολής αίτησης έχουν μόνο όσοι έχουν γεννηθεί από το 1991 έως το 1998 και κατέχουν το λιγότερο ενδεικτικό της Α& Τάξης Επαγγελματικών Λυκείων ή Γενικών Λυκείων. Στις περιπτώσεις που υπάρξουν τμήματα στα οποία δεν θα συμπληρωθεί ο απαιτούμενος αριθμός μαθητών, η υποβολή αιτήσεων υποψηφιότητας θα συνεχιστεί από τις 25 Αυγούστου έως τη συμπλήρωσή τους, ή το αργότερο μέχρι τις 19 Σεπτεμβρίου. Επίσης, άλλοι 2.075 μαθητές και μαθήτριες πρόκειται να εισαχθούν στις Σχολές Επαγγελματικής Κατάρτισης (ΣΕΚ) του Οργανισμού, σε 22 νέες ειδικότητες. Αιτήσεις μπορούν να υποβάλλονται από χθες έως και τις 18 Ιουλίου και από τις 25 Αυγούστου έως και τις 30 Σεπτεμβρίου, στις Γραμματείες των Επαγγελματικών Σχολών του ΟΑΕΔ κατά τις εργάσιμες ημέρες και ώρες. Απαραίτητη προϋπόθεση για την υποβολή αιτήσεων είναι οι υποψήφιοι δικαιούχοι να έχουν γεννηθεί από το 1994 έως το 1999, δηλαδή να είναι έως 20 ετών και να είναι επίσης απόφοιτοι Γυμνασίου. Η επιλογή των μαθητών γίνεται με κοινωνικά κριτήρια και με βάση το βαθμό τίτλου σπουδών. Περισσότερες πληροφορίες παρέχονται από την ιστοσελίδα του Οργανισμού στην ηλεκτρονική διεύθυνση www.oaed.gr
ΠΗΓΗ: PRESS REPORT
ΟΑΕΔ: Δείτε πως θα πάρετε το επίδομα ανεργίας - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Απαντήσεις σε όλα τα κρίσιμα ερωτήματα - Πως υπολογίζεται και σε τι ποσό ανέρχεται – Ποια δικαιολογητικά απαιτούνται.
Το Newsbomb σας παρουσιάζει αναλυτικά όλα τα δικαιολογητικά και τις προϋποθέσεις που απαιτούνται για να μπορέσει ένας άνεργος να λάβει το επίδομα ανεργίας.
πρέπει να είστε μισθωτός και να έχει λήξει ή να έχει καταγγελθεί από τον εργοδότη (απόλυση) η σύμβαση εργασίας σας. να είστε ως εργαζόμενος ασφαλισμένος στον κλάδο ανεργίας του ΟΑΕΔ να έχετε συμπληρώσει μέσα στο 14μηνο ή 12μηνο που προηγείται της αίτησής σας τον αριθμό των ημερομισθίων που προβλέπονται ανάλογα με το επάγγελμά σας. (από 01.01.2014) να μην έχετε επιδοτηθεί εντός της τετραετίας πριν την ένταξη στην επιδότηση πάνω από 400 ημέρες. Πώς και πότε αρχίζει να καταβάλλεται το επίδομα;
Από 12.03.2012 το μηνιαίο επίδομα ανεργίας ανέρχεται στα 360,00 Ευρώ. Αν ο δικαιούχος άνεργος έχει προστατευόμενα μέλη οικογένειας το επίδομα προσαυξάνεται για καθένα από αυτά κατά 10%.
ΕΠΙΔΟΜΑ ΑΝΕΡΓΙΑΣ ΧΩΡΙΣ ΜΕΛΗ ΜΕ ΕΝΑ ΜΕΛΟΣ ΜΕ ΔΥΟ ΜΕΛΗ ΜΕ ΤΡΙΑ ΜΕΛΗ ΜΕ ΤΕΣΣΕΡΑ ΜΕΛΗ ΜΕ ΠΕΝΤΕ ΜΕΛΗ ΜΕ ΕΞΙ ΜΕΛΗ 360,00 € 396,00 € 432,00 € 468,00 € 504,00 € 540,00 € 576,00 € * Με μηνιαίες αποδοχές ασφ/νου πριν την απόλυση από 314,17 € και άνω
Από 01.01.2013 εκτός των ανωτέρω προϋποθέσεων για την επιδότηση ανεργίας, θα υπολογίζεται και το άθροισμα των ημερήσιων επιδομάτων που έχει λάβει ο συγκεκριμένος άνεργος κατά την τελευταία τετραετία. Παραδείγματα:
- Άνεργος που η επιδότηση του αρχίζει την 3.1.2013 και σύμφωνα με τις ημέρες ασφάλισής του δικαιούται 12μηνη επιδότηση (δηλ. 300 ημερήσια επιδόματα ανεργίας) αλλά από 3.1.2009 έως 3.1.2013 του έχουν χορηγηθεί 250 ημερήσια επιδόματα ανεργίας, θα εγκριθεί διάστημα επιδότησης το υπόλοιπο από το όριο των 450, δηλ. 200 ημέρες επιδότησης [εφόσον 450-250=200].
Είμαι εποχιακά απασχολούμενος. Εφόσον υπάρχει το όριο των 450 (ή 400) ημερήσιων επιδομάτων ανεργίας στην τετραετία, για πόσο χρονικό διάστημα θα μπορέσω εγώ να επιδοτηθώ λόγω ανεργίας;
Η επιδότηση των εποχιακά απασχολούμενων, όσον αφορά στη διάρκειά της, διέπεται πλέον και από άρθρ. 26 του ν.4203/2013. Έτσι, οι ασφαλισμένοι που έχουν πραγματοποιήσει στα κρίσιμα για την επιδότησή τους χρονικά διαστήματα (12μηνο ή 14μηνο) από 100 έως 149 ημέρες εργασίας - ασφάλισης σε επιχείρηση που λειτουργεί εποχικά εντάσσονται υποχρεωτικά σε επιδότηση τακτικής ανεργίας διάρκειας 3 μηνών και 5 ημερών (συνολικά 80 ημερών επιδότησης). Οι ασφαλισμένοι που έχουν πραγματοποιήσει στα κρίσιμα χρονικά διαστήματα από 150 έως 200 ημέρες εργασίας - ασφάλισης σε επιχείρηση που λειτουργεί εποχικά, έχουν τη δυνατότητα επιλογής, με αμετάκλητη υπεύθυνη δήλωση του ν.1599/86 που υποβάλλεται στο αρμόδιο ΚΠΑ του ΟΑΕΔ, μεταξύ της επιδότησης τακτικής ανεργίας διάρκειας 3 μηνών και 5 ημερών, όπως προβλέπεται από τη διάταξη του άρθρ. 26 του ν.4203/2013 ή σύμφωνα με το προγενέστερο καθεστώς. Αντίθετα, οι ασφαλισμένοι που έχουν πραγματοποιήσει από 201 και πλέον ημέρες εργασίας - ασφάλισης επιδοτούνται σύμφωνα με το προγενέστερο καθεστώς και δεν υπάγονται στην παραπάνω ρύθμιση.
1. Το έγγραφο της Καταγγελίας Σύμβασης Εργασίας ή βεβαίωση της Λήξης Σύμβασης Ορισμένου χρόνου (με πρωτότυπη σφραγίδα και υπογραφή εργοδότη). 2. Το έντυπο «Βεβαίωση Εργοδότη» το οποίο συμπληρώνει ο εργοδότης σύμφωνα με τις εγγραφές της ΑΠΔ (Αναλυτική Περιοδική Δήλωση που υποβάλλεται στο ΙΚΑ) του τελευταίου τριμήνου πριν από την καταγγελία της σύμβασης εργασίας. Το έντυπο αυτό θα φέρει πρωτότυπη σφραγίδα και υπογραφή του εργοδότη, χωρίς κάποια επιπλέον σφραγίδα επικύρωσης από το αρμόδιο κατάστημα του ΙΚΑ-ΕΤΑΜ. 3. Το οικογενειακό βιβλιάριο Ασθενείας, εφόσον έχει προστατευόμενα μέλη στην οικογένειά του, προκειμένου να του δοθεί η σχετική προσαύξηση. 4. Το πλέον πρόσφατο Εκκαθαριστικό Σημείωμα Εφορίας ή εφόσον δεν υπάρχει, επικυρωμένο αντίγραφο της τελευταίας δήλωσης εισοδήματος. 5. Την Αστυνομική του Ταυτότητα. 6. Αποδεικτικό Διεύθυνσης Κατοικίας του ασφαλισμένου (π.χ. λογαριασμός ΔΕΗ, ΟΤΕ, ΕΥΔΑΠ). 7. Λογαριασμό Εθνικής Τραπέζης (ΙΒΑΝ) στον οποίο είναι πρώτος δικαιούχος. Σε περίπτωση που δεν έχετε λογαριασμό στην Εθνική Τράπεζα, η Υπηρεσία μας σας δίνει Βεβαίωση για άνοιγμα λογαριασμού στην Εθνική Τράπεζα χωρίς καμία επιβάρυνση. 8. Αν πρόκειται για πολίτες τρίτων χωρών: άδεια διαμονής και άδεια εργασίας σε ισχύ
Οι ημερομηνίες που θα παρουσιάζονται στον ΟΑΕΔ, θα ορίζονται στη σχετική απόφαση επιδότησης που θα παραλάβει από την Υπηρεσία Κάθε μήνας επιδότησης θα πιστώνεται αυτόματα στον λογαριασμό του εφόσον ο δικαιούχος παρουσιάζεται ανελλιπώς και υποχρεωτικά στα χρονικά διαστήματα που του έχουν καθοριστεί με την απόφαση επιδότησης Όταν συντρέξει λόγος αναστολής ή διακοπής της επιδότησης θα πρέπει να ενημερώσει εντός οκτώ (8) εργάσιμων ημερών και σε κάθε περίπτωση πριν τη λήξη της επιδότησης την αρμόδια Υπηρεσία του ΟΑΕΔ. Η ενημέρωση μπορεί να γίνει αρχικά με οποιοδήποτε τρόπο, δηλαδή δια τηλεφώνου, φαξ, επιστολής, ηλεκτρονικού ταχυδρομείου, ή από τον ίδιο προσωπικά ή δια αντιπροσώπου. Στη συνέχεια πρέπει, και σε εύλογο χρόνο, να ακολουθήσει η προσκόμιση των σχετικών παραστατικών (αναγγελία πρόσληψης, βιβλιάριο ασθενείας, απόφαση συνταξιοδότησης κ.λ.π.) προκειμένου να ολοκληρωθεί η αναστολή ή διακοπή της επιδότησης. Το δελτίο ανεργίας του επιδοτούμενου ανέργου θα ισχύει για ένα τρίμηνο μετά τη λήξη της επιδότησής του (εφόσον δεν συνέτρεξε λόγος αναστολής ή διακοπής) και παραμένει άνεργος (βλ. και ερωτήσεις για Ανανέωση Δελτίου Ανεργίας).
Το ποσό της χρηματικής διαφοράς που θα προκύψει από την αναστολή της επιδότησης θα πιστωθεί στον τραπεζικό λογαριασμό του δικαιούχου. Συνέχιση επιδότησης: Το επίδομα ανεργίας συνεχίζεται όταν ο ενδιαφερόμενος υποβάλλει αίτηση στην Υπηρεσία εντός 60 ημερών μετά την άρση του λόγου αναστολής και πριν την πάροδο διετίας από την έκδοση της αρχικής απόφασης επιδότησης.
Στην ιστοσελίδα του ΟΑΕΔ θα βρείτε την αίτηση καθώς και το ενημερωτικό φυλλάδιο για την έκδοση του U1.
Συγκεκριμένα, και σύμφωνα με το άρθρο 40 του ν. 3996/2011: «(...) 1. Ως χρόνος ασφάλισης στους φορείς κοινωνικής ασφάλισης λογίζεται, πλην του χρόνου πραγματικής ή προαιρετικής ασφάλισης: α) ο χρόνος στρατιωτικής υπηρεσίας, β) ο χρόνος γονικής άδειας ανατροφής παιδιών, γ) ο χρόνος επιδότησης λόγω ασθένειας και μέχρι 300 ημέρες, καθώς και ο χρόνος επιδότησης λόγω τακτικής ανεργίας και μέχρι 300 ημέρες (...)».
Προσπάθειες να μην κοπεί το Επίδομα μητρότητας του ΟΑΕΔ - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Προσπάθειες να μην κοπεί το Επίδομα μητρότητας του ΟΑΕΔ Από 1η Ιουλίου μειώνονται οι εισφορές στο ήμισυ που αφορούν τα δύο επιδόματα μητρότητας που χορηγεί ο ΟΑΕΔ σε χιλιάδες μητέρες με απότελεσμα να υπάρξει μεγάλο ενδεχόμενο να κοπούν οι δύο αυτές πολλοί σημαντικές παροχές.Ο ΟΑΕΔ όμως καταβάλλει προσπάθειες να διατηρηθούν,λόγω της σοβαρότητας, των εν λόγω κοινωνικών παροχών.
Στελέχη του ΟΑΕΔ όμως αναφέρουν στο dikaiologitika.gr ότι θεωρείται σχεδόν δεδομένο ότι θα υπάρξει παράταση της χορήγησης των δύο επιδομάτων μητρότητας του Οργανισμού ,τουλάχιστον μέχρι τον Σεπτέμβριο, αφού υπάρχουν τα απαραίτητα κονδύλια για την συνέχιση τους, ενώ εξετάζεται τρόπος να μην επέλθει η κατάργηση τους ή μεγάλη μείωση στο ύψος των παροχών που λαμβάνουν οι νέες μητέρες.
Δυτ. Ελλάδα: Ξεκινούν οι προσλήψεις ανέργων σε επιχειρήσεις - Τι προβλέπει η ΚΥΑ - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Την ΚΥΑ στην οποία καθορίζονται οι όροι και οι προϋποθέσεις με τους οποίους θα γίνουν οι προσλήψεις12.000 ανέργων ηλικίας 25-66 ετών σε ιδιωτικές επιχειρήσεις και γενικά εργοδότες του ιδιωτικού τομέα που ασκούν οικονομική δραστηριότητα παρουσιάζει το aftodioikisi.
Το Πρόγραμμα συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από το Ελληνικό Δημόσιο, ενώ οι θέσεις θα διανεμηθούν στις 13 περιφέρειες της χώρας ως εξής:
Κρήτη, Ιόνια Νησιά, Β. Αιγαίο, Ανατολική Μακεδονία & Θράκη, Ήπειρος, Θεσσαλία, Δυτική Ελλάδα και Πελοπόννησος, ποσό 35.704.800€ και 6.612 θέσεις.
Αττική, Κεντρική και Δυτική Μακεδονία ποσό 27.118.800 και 5.022 θέσεις.
Στερεά Ελλάδα και Νότιο Αιγαίο, ποσό 1.976.400 και 366 θέσεις.
Η μέγιστη συνολική δαπάνη των 64.800.000 ευρώ κατανέμεται σε ετήσια βάση ως εξής:
oΓια το έτος 2014: 20.000.000 ευρώ
oΓια το έτος 2015: 44.800.000 ευρώ
Η ενίσχυση που θα λάβει μια επιχείρηση, δεν πρέπει να υπερβαίνει το ποσό των 200.000 ευρώ σε οποιαδήποτε περίοδο τριών οικονομικών ετών.
Στο πρόγραμμα μπορούν να υπαχθούν όλες οι ιδιωτικές επιχειρήσεις και γενικά οι εργοδότες του ιδιωτικού τομέα, που ασκούν οικονομική δραστηριότητα.
Επίσης, στο πρόγραμμα εντάσσονται οι επιχειρήσεις που δεν έχουν προβεί, κατά τη διάρκεια του τριμήνου πριν την ημερομηνία της αίτησης (ημερολογιακά) για υπαγωγή στο πρόγραμμα, σε μείωση προσωπικού.
Εξαιρούνται ωστόσο: τα νυχτερινά κέντρα, οι επιχειρήσεις παροχής υπηρεσιών καθαριότητας και φύλαξης,προώθησης προϊόντων και παροχής υπηρεσιών μέσω τηλεφώνου (telemarketing), εποχικές επιχειρήσεις, τα υποκαταστήματα ή τα γραφεία που έχουν την έδρα τους στο εξωτερικό., εξωχώριες εταιρείες όπως και επιχειρήσεις που στην εταιρική τους σύνθεση συμμετέχουν εξωχώριες εταιρείες, τα ΚΤΕΛ, ΚΤΕΛ ΑΕ και οι ιδιοκτήτες ή και οι συνιδιοκτήτες ενταγμένων σε αυτά, συστεγαζόμενες επιχειρήσεις, οι επιχειρήσεις που δεν διαθέτουν αυτοτελή επαγγελματική έδρα ή όταν η έδρα είναι η οικία του εργοδότη (π.χ. ασφαλιστές, λογιστές, πολιτικοί μηχανικοί, κλπ) και οι επιχειρήσεις που δραστηριοποιούνται στον τομέα της αλιείας.
Επίσης δεν εντάσσονται οι Ο.Ε., Ε.Ε. για τους εταίρους τους, οι Α.Ε. για τα μέλη του Δ.Σ., οι Ε.Π.Ε. και οι Ι.Κ.Ε. για τους διαχειριστές τους και τους εταίρους τους, όπως και συνεταιρισμοί για τα μέλη τους (πλην των ΚοινΣεπ).
Στο παραπάνω πρόγραμμα μπορούν να υπαχθούν άνεργοι που:
ØΔιαθέτουν δελτίο ανεργίας σε ισχύ κατά την υπόδειξή τους από το αρμόδιο ΚΠΑ2 και μέχρι την πρόσληψή τους.
ØΕίναι Έλληνες πολίτες ή πολίτες άλλου κράτους μέλους της ΕΕ ή και ομογενείς που έχουν δικαίωμα διαμονής και απασχόλησης στη χώρα μας.
ØΕίναι ηλικίας 25 έως 66 ετών, δηλαδή να έχουν συμπληρώσει το 25ο έτος της ηλικίας τους και να διανύουν το 26ο έτος και το 67ο έτος αντίστοιχα κατά την ημερομηνία υπόδειξής τους από την αρμόδια Υπηρεσία.
Όσες επιχειρήσεις επιθυμούν, υποβάλλουν ηλεκτρονικά αίτηση υπαγωγής – εντολή κενής θέσης – υπεύθυνη δήλωση, η οποία είναι αναρτημένη στην ιστοσελίδα του Οργανισμού (www.oaed.gr). Εντός τριάντα (30) ημερών από την έκδοση της εγκριτικής απόφασης υπαγωγής στο πρόγραμμα, η επιχείρηση προβαίνει σε πρόσληψη του ατόμου.
Η επιχείρηση επιχορηγείται για κάθε άτομο που υπάγεται στο πρόγραμμα από την ημερομηνία πρόσληψής του. Η επιχορήγηση για κάθε ημέρα πλήρους απασχόλησης για τους ωφελούμενους ανέργους (μισθωτοί και ημερομίσθιοι) ανέρχεται στο ποσό των 18 € την ημέρα και όχι πέραν των 25 ημερών το μήνα (ημέρες ασφάλισης), ενώ η συνολική διάρκεια του προγράμματος ορίζεται στους δώδεκα (12) μήνες.
Οι κανόνες της προεκλογικής εκστρατείας: Πώς ορίζονται οι υποψήφιοι – Ποιοι είναι οι περιορισμοί (ΦΕΚ) - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
ΟΑΕΔ: Ποιοι επαγγελματίες δικαιούνται επίδομα ανεργίας. Προϋποθέσεις ΟΑΕΔ: Ποιοι επαγγελματίες δικαιούνται επίδομα ανεργίας. Προϋποθέσεις - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Vaggelis peiraxtiri
Ποιοι επαγγελματίες δικαιούνται επίδομα ανεργίας; Διαβάστε τις προϋποθέσεις για το επίδομα ανεργίας του ΟΑΕΔ.
Τη διεύρυνση του αριθμού των ελεύθερων επαγγελματιών (ασφαλισμένων στον ΟΑΕΕ και στο ΕΤΑΜ – ΜΜΕ) οι οποίοι θα μπορούν να διεκδικήσουν το επίδομα των 360 ευρώ τον μήνα για διάστημα 3 έως 9 μηνών (ανάλογα με τον χρόνο ασφάλισης) προβλέπει απόφαση που, σύμφωνα με έγκυρες πληροφορίες, πρόκειται να εκδώσει εντός των προσεχών εβδομάδων ο υπουργός Εργασίας, Κοινωνικής Ασφάλισης και Πρόνοιας Γιάννης Βρούτσης. Με τη διεύρυνση αυτή (που ήταν για μήνες «υπό εξέταση», σε συνάρτηση με τα έσοδα από την ειδική εισφορά των 10 ευρώ την οποία καταβάλλουν, κάθε μήνα, οι «ενεργοί» ασφαλισμένοι και τα έξοδα του «κουμπαρά») υπολογίζεται ότι θα «καλυφθεί» μεγάλος αριθμός «ανενεργών» λόγω της κρίσης και «αποκλεισμένων», από τη συγκεκριμένη παροχή, επαγγελματιών (η ισχύουσα ρύθμιση δίνει το δικαίωμα επιδότησης μόνο σε όσους ελεύθερους επαγγελματίες δεν έχουν οφειλές στα Ταμεία). Σύμφωνα με επίσημα στοιχεία του ΟΑΕΕ (που επίσημα έχει ζητήσει, μαζί με τις οργανώσεις των εμπόρων και των επαγγελματοβιοτεχνών, να «καλυφθούν» οι ασφαλιστικά ενήμεροι) μόνο 4.200 «άνεργοι» ελεύθεροι επαγγελματίες ? πρώην ασφαλισμένοι λαμβάνουν το επίδομα των 360 ευρώ από τον ΟΑΕΔ, άλλοι 1.000 είναι σε… αναμονή και τα αποθεματικά, από τη σχετική εισφορά των 10 ευρώ, ξεπερνούν τα 15 εκατ. ευρώ!
Οι προϋποθέσεις για το επίδομα ανεργίας του ΟΑΕΔ για ελεύθερους επαγγελματίες:
Το επίδομα ανεργίας (συνολικά 1.080 ευρώ – 3.240 ευρώ στο τρίμηνο και στο εννεάμηνο) το δικαιούνται, με όσα ισχύουν σήμερα, οι ελεύθεροι επαγγελματίες που έχουν εξοφλήσει τις ασφαλιστικές εισφορές στο σύνολό τους.
ΠΗΓΗ: PEIRAXTIRI.GR
Δημιουργία 10.000 θέσεων εργασίας για ανέργους από τον ΟΑΕΔ - Την ειδησεογραφία προσφέρει η ΕΛΛΗΝΙΚΗ ΜΕΤΑΦΡΑΣΤΙΚΗ ΕΤΑΙΡΕΙΑ www.elliniki-metafrastiki.gr
Την Παρασκευή 21 Μαρτίου ξεκινά η υποβολή αιτήσεων για τη συμμετοχή στο νέο πρόγραμμα του ΟΑΕΔ με το οποίο επιχορηγούνται επιχειρήσεις με σκοπό τη δημιουργία 10.000 νέων θέσεων εργασίας πλήρους απασχόλησης, για ανέργους 30 – 66 ετών.
Το πρόγραμμα αυτό ωφελεί επιχειρήσεις και ανέργους, καλύπτει, μεταξύ άλλων, και την Περιφέρεια Ιονίων Νήσων και συγχρηματοδοτείται από το Ευρωπαϊκό Κοινωνικό Ταμείο και το Ελληνικό Δημόσιο. Η μέγιστη δαπάνη του προγράμματος ανέρχεται στο ποσό των 54.000.000 ευρώ.
Δικαιούχοι είναι όλες οι επιχειρήσεις και εργοδότες ιδιωτικού τομέα που ασκούν οικονομική δραστηριότητα. Οσες επιχειρήσεις επιθυμούν να ενταχθούν στο πρόγραμμα θα πρέπει να υποβάλλουν ηλεκτρονικά αίτηση υπαγωγής που θα βρουν στην ιστοσελίδα του ΟΑΕΔ (www.oaed.gr), ενώ απαραίτητη προϋπόθεση για την υποβολή της αίτησης είναι να έχουν παραλάβει κλειδάριθμο από το πληροφοριακό σύστημα του ΟΑΕΔ, αφού πρώτα επισκεφτούν το γραφείο του Οργανισμού της περιοχής όπου βρίσκεται η έδρα της επιχείρησης και προσκομίσουν τα απαραίτητα έγγραφα. Βασική προϋπόθεση υπαγωγής στο πρόγραμμα είναι η επιχείρηση να μην έχει προβεί σε μείωση προσωπικού κατά τη διάρκεια του τριμήνου, καταγγέλλοντας σύμβαση εργασίας.
Η επιχείρηση θα επιχορηγείται για κάθε άτομο που υπάγεται στο πρόγραμμα με 18 ευρώ την ημέρα και η συνολική διάρκεια του προγράμματος είναι 12 μήνες.
Στο πρόγραμμα μπορούν να συμμετέχουν όσοι άνεργοι:
• Διαθέτουν δελτίο ανεργίας σε ισχύ
• Έχουν συμπληρώσει το τυποποιημένο έντυπο εξατομικευμένης προσέγγισης και έχουν συμφωνήσει σε ατομικό σχέδιο δράσης
• Είναι Έλληνες πολίτες ή πολίτες Ε.Ε. ή ομογενείς με δικαίωμα διαμονής και απασχόλησης στη χώρα μας
• Είναι ηλικίας 30 – 66 ετών
Αναλυτικά όλες οι πληροφορίες και οι προϋποθέσεις βρίσκονται στην ιστοσελίδα του Οργανισμού (www.oaed.gr), ενώ στις 21 Μαρτίου θα αναρτηθούν και οι ηλεκτρονικές αιτήσεις.
ΠΗΓΗ: ΗΜΕΡΑ